மேலும் நாம் அணியும், ஆடைவிடயத்திலும், நமது அன்றாட நடவடிக்கை விடயத்திலும் மார்க்கத்திற்கு முரணில்லாத அடிப்படையில் நடக்கின்றேனா என்பதையும் சீர் தூக்கி பார்க்க கடமைப் பட்டுள்ளோம். மக்களோடு பழகும் போது அனைவரையும் சமமாக மதிக்க கூடிய நிலை நம்மிடத்தில் இருக்கின்றதா? அல்லது வசதி படைத்தவருக்கு கொடுக்கும் முக்கியத்துவத்தை, ஏழை மக்களுக்கும் கொடுக்கின்றேனா என்பதையும் திரும்பி பார்க்க வேண்டும். வசதி படைத்தவர்களை கண்டால் சிரித்து, சிரித்து, நீண்ட நேரம் எடுத்து பேசுவது. ஏழைகளை கண்டால் ஸலாத்துடன் முடித்துக் கொள்வது அல்லது ஸலாமும் கிடையாது. அப்படியா நான் பழகுகிறேன் என்பதையும் ஒப்பிட்டு நம்மை நாம் சீர் அமைத்துக் கொள்ள வேண்டும்.